
REFERAT DE APROBARE A 
PROIECTULUI  DE HOTĂRÂRE


privind  trecerea din domeniul public al Municipiului Timișoara în domeniul privat al Municipiului Timișoara a terenului situat în str. Piatra Craiului nr. 4
 

             Terenul aferent clădirii situate în Timișoara str. Piatra Craiului nr.4, înscris în CF nr. 418090, având nr. top 1201, CF vechi nr. 821, în suprafață de 512 mp, a fost inclus în inventarul domeniului public al Municipiului Timișoara la poziția 4040, atestat prin HG849/2009 privind atestarea domeniului public al județului Timiș și al municipiilor, orașelor și comunelor din județul Timiș, având număr de inventar numărul 5085 și valoarea de inventar 455.680 lei.

              Imobilul –clădire din Timișoara situat în str. Piatra Craiului nr. 4, înscris în CF nr .418090-C1 având nr. top 1201, CF vechi nr. 821, în suprafață de 316 mp este proprietatea SC CHR CINA SRL și este situată pe terenul  proprietatea Municipiului Timișoara - domeniul public înscris în CF nr. 418090 în suprafață de 512 mp, acest teren fiind concesionat în anul 2000 pe o perioadă de 49 ani, în vederea desfășurării activităților economice în condiții corespunzătoare de către proprietarii clădirilor.
             
               Prin adresa înregistrată cu numărul CT2021-000329/29.01.2021, SC CHR CINA SRL, solicită trecerea terenului înscris în CF nr. 418090 din domeniul public al Municipiului Timișoara în domeniul privat al Municipiului Timișoara, procedură necesară în procesul de autorizare al lucrărilor de readucere în stare de funcționare al complexului hotelier și de extindere a corpului existent cu o bucătărie în regim de înălțime D+P în suprafață de 68 mp, necesar îndeplinirii art. 2 din contractual de concesiune “în vederea desfășurării activităților economice în condiții corespunzătoare de către proprietarii clădirilor”. 

             Conform prevederilor Ordonanței de Urgență nr. 57/2019 privind codul Administrativ, art. 361, alin.(2) “Trecerea unui imobil din domeniul public al unei unități administrative-teritoriale în domeniul privat al acesteia se face prin hotărâre a consiliului județean, respectiv a Consiliului General al Muicipiului București ori a consiliului local al comunei, al orașului sau al municipiului, după caz, dacă prin lege nu se dispune altfel. ”    
    






            
           Având în vedere faptul  că terenul respectiv nu este de uz sau de interes public, construcția situată pe teren fiind proprietatea SC CHR CINA SRL, iar terenul în suprafață de 512 mp înscris în CF nr. 418090, fiind parte din curtea imobilului din strada Piatra Craiului nr.4, pe acest teren neavând acces decât proprietarul clădirii, domeniul public fiind definit conform Ordonanței de Urgență nr. 57/2019, art.286, alin.(4) “Domeniul public al comunei, al orașului sau al municipiului este alcătuit din bunurile prevăzute în anexa nr.4, precum și din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public național ori județean.”
     
         Având în vedere cele de mai sus, considerăm oportun, iniţierea unui proiect de hotărâre privind  trecerea din domeniul public al Municipiului Timișoara în domeniul privat al Municipiului Timișoara a terenului situat în str. Piatra Craiului nr. 4.

